Den 7. september 1970 vedtok styret i Malmö FF å etablere et kvinnelag i foreningen. Laget hadde sin storhetstid på starten av 1990-tallet, da de vant Damallsvenskan fire ganger mellom 1990 og 1994. Totalt vant klubben fem ligatitler og to cuptitler, før kvinneseksjonen av klubben brøt ut av foreningen i 2004. Klubben fortsatte under navnet til og med sesongen 2006, før de byttet navn til LdB FC Malmö. Denne klubben ble foran 2014-sesongen FC Rosengårds kvinnelag.